विदेशी पोर्टफोलियो निवेशकों ने अक्टूबर महीने में कैपिटल मार्टे से 38,900 करोड़ रुपए की निकासी की है. किसी महीने में की गई ये दो साल की सबसे बड़ी निकासी है. कच्चे तेल की बढ़ती कीमतें, रुपए में गिरावट और चालू खाता घाटे की खराब स्थिति इसकी वजह रही. इसी के साथ 2018 में अब तक विदेश निवेशकों ने प्रतिभूति बाजार (शेयर व डेट) से कुल 1 लाख करोड़ रुपए से अधिक निकाले. इस दौरान, शेयर बाजार से 42,500 करोड़ रुपए और डेट मार्केट से 58,800 करोड़ रुपए की निकासी हुई.